Un spital din București a înființat Registrul Național Unic al Pacienților Arși
Clinica de Chirurgie Plastică, Microchirurgie Reconstructivă și Arsuri din cadrul Spitalului Clinic de Urgență pentru Copii „Grigore Alexandrescu” a înființat Registrul Național Unic al Pacienților Arși, care va cuprinde date precum numărul arsurilor înregistrate la copii și adulți, locurile unde sunt tratate și etiologia acestora, a declarat prof. dr. Dan Mircea Enescu, reprezentant al acestei clinici, transmite Agerpres.